དགུང་ལོ་བཅོ་ལྔ་པར་ཞྭ་དམར་པཎྜི་ཏའི་གཞིས་དགོན་དྷཱིཿཚ་བཀྲ་ཤིས་ཆོས་སྡིངས་སུ་ཕེབས་ཤིང་བིས་པ་འཇམ་དབྱངས་གྲགས་པ་ལགས་ཀྱི་མདུན་ནས་ཚད་མ་རིག་པ་སོགས་ལ་སློབ་གཉེར་མཛད།དྷཱིཿཚའི་མཁན་ཆེན་དགེ་འདུན་རྒྱ་མཚོའི་མདུན་ལ་བཏུད་དེ་རབ་ཏུ་བྱུང་བར་མཚན་ལ་དགེ་འདུན་ཆོས་འཕེལ་ཞེས་གསོལ།རྡོ་བྲག་མཁན་པོ་འཇིགས་མེད་བསོད་ནམས་རྣམ་རྒྱལ་གྱི་ཡང་སྲིད་དུ་གྲགས་ཤིང་།མཚན་ལའང་རྡོ་བྲག་དགེ་འདུན་ཆོས་འཕེལ་ཞེས་འབོད་པ་བྱུང་།སྐབས་དེ་ནས་བཟུང་དྷཱིཿཚ་ཨ་ལགས་ཞེས་པའི་མཚན་དེའང་ཐོགས།